Doliu în familia lui Kate Middleton. Vestea a căzut ca un trăsnet în rândul Familiei Regale din Marea Britanie care se confruntă cu mai multe necazuri în ultima perioadă. Regele Charles al III-lea și Ducesa suferă de cancer.
Doliu în rândul apropiaților lui Kate Middleton. Anunțul nefericit a venit ca o mare lovitură în sânul familiei Prințesei de Wales care a dezvăluit în urmă cu puțină vreme că a primit un diagnostic neplăcut de la doctori.
Potrivit Daily Mail, Tony Henman, tatăl fostului număr 1 din tenisul britanic Tim Henman, a murit. Decesul a survenit în cursul zilei de vineri, 10 mai 2024, la vârsta de 84 de ani. Bărbatul a fost deosebit de apropiat de părinții prințesei de Wales și implicit de copiii acestora.
În momentul de față, familia Ducesei plânge moartea unui prieten foarte drag și apropiat. Se spune că familia Ducesei, mai ales părinții săi, Carole și Michael, au avut o relație foarte bună cu regretatul Tony Henman.
Sursa menționată mai arată că, bărbatul și soția acestuia, Jane, s-au numărat prin invitații de la nunta Prințului William cu Kate Middleton care a avut loc la Westminster Abbey în 2011. Ulterior, cuplurile au fost văzute împreună și cu alte ocazii.
Aceștia au avut o relație extrem de strânsă de-a lungul anilor, după ce soții Middleton s-au împrietenit cu fostul avocat și cu partenera sa de viață. Doamna Henman i-a oferit lui Carole sfaturi despre cum să facă față nivelului ridicat de publicitate la care au fost supuse amândouă datorită copiilor lor cunoscuți.
Totodată, au ajuns să fie partenere la dublu în tenis. În aceeași notă, se știe că Prințesa de Wales și sora sa, Pippa, sunt mare fane ale tenisului și chiar au fost de multe ori la meciuri pentru a-și susține preferații.
Kate Middleton a primit vestea tristă în timp ce se recuperează după ce a fost diagnosticată cu cancer la începutul acestui an. Pe de altă parte, Prințul William face prima sa vizită oficială în Insulele Scilly de când a devenit Duce de Cornwall.
Numirea a fost făcută în septembrie 2022. Așadar, urmează să aibă mai multe angajamente în Newquay și în insulele Scilly. Ulterior, va vizita locul unde va fi construit primul proiect de locuințe pentru persoanele fără adăpost din Ducatul de Cornwall, în Nansleden, Newquay.
Acest proiect este realizat împreună cu organizația caritabilă St Petrocs din Cornwall. În curând, 24 de locuințe vor fi ridicate pentru a fi oferite oamenilor care nu au un acoperiș deasupra capului de multă vreme.